|  |
| --- |
|  |
| Aabenraa den 20. marts 2024. | |

### 

### Referat af MHR28

**Onsdag den 20. marts 2023 kl. 18.30 – 21.00 i Havsteenstuen.**

Der vil til møde blive serveret en let anretning kl. 18.00.

Dieter Klein vælger salme

Afbud fra: Lotte Simonsen, Lars Rasmussen, Birgitte Iversen, Karen Kragh, Annette Lorenzen, Bernd Lorenzen, Eva Wiwe Løbner, Tine Andsager, Kirsten Sønderby og Thomas Nygaard - Jutta Sennels deltager som suppleant

Bilagsoversigt: 1 ) Regnskab 2023,

Aabenraa Sogns Menighedsråd, CVR-nr. 36280212, afleveret d. 07-03-2024 09:16.

2) Byggeregnskab for gennemførelse af 3. fase af kirkebyggeriet i Høje

Kolstrup Kirke.

3) Bilag fra Valgudvalget.

4) Vedtægt for Skole-kirke-samarbejde i Aabenraa og Sønderborg Provstier.

4a) Vedtægtsformular.

5) Idepapir til Aabenraa Sangskole

6) Forslag til ny ordning for Højmessekoret

|  |  |  |
| --- | --- | --- |
|  | 18.30 – 18.35 |  |
| **0** | **Godkendelse af dagsorden** | Dagsordenen godkendtes med tilføjelse af punkt 8 ”Godkendelse af plan for præsteansættelse” |
|  | 18.35 – 19.00 |  |
| **1** | Orientering v. formand og administrationschef | **Formanden orienterede om:**  Folkekirkens Nødhjælps indsamling i Aabenraa, hvor formanden deltog fra menighedsrådet, sammen med sognets kirke- og kulturmedarbejder. Der deltog kun 10 indsamlere, og kun relativt få ruter kunne dækkes. Samlet blev der indsamlet 11.670,- kr.  **Administrationschefen orienterede om**:   1. Tårnprojektets igangsættelse herunder tidsplan. Projektet igangsættes med indretning af byggeplads på det grønne område foran kirken og på området hvor kirken i dag har 3 P-pladser. Tårn og klokker kranes ned i den sidste halvdel af maj måned. Hele byggeprojektet forventes færdigtinden 1. søndag i advent. 2. Igangsættelse af nedbrygning af gammel krematorie ovnhal. Gammel ovnhal i kapelbygningen tømmes for teknisk udstyr. Arbejdet foregår mandag, tirsdag, hvor kapellet lukkes for højtideligheder 3. Proces ifm. ny mandskabsbygning. 4. Møde med kommunens kultur og fritidsforvaltning. 2025 er udnævnt som musikkens år i Aabenraa Kommune og fejeres bl.a. med færdiggørelse af musikhus på Skolevej, bag Forstallé. På indholdssiden etableres nye tilbud og satsninger på kommunalt niveau og sognets tanker om en Kor- og sangskole spiller godt sammen med kommunens satsning. På mødet blev vi opfordret til at kontakte musikskolen mhp. etablering af et samarbejde.   Herudover mundede møde ud i en række andre samarbejdsmuligheder. |
|  | 19.00– 19.20 |  |
| **2** | **Orientering fra Valgudvalget**  Valgudvalget indstiller, at Sønderjyllandshallen bookes til valgforsamlingen d. 17. september.  Valgudvalget informerer (se bilag) om planerne for orienteringsmødet d. 14. maj kl. 19:   1. Ønsker menighedsrådets aktive deltagelse i en interview-session omkring ”Orientering om arbejdet i den forløbne funktionsperiode og orientering om det kommende menighedsråds opgaver” med afsæt i repræsentation af diverse udvalg og arbejdsområder. 2. Ønsker på MHR-mødet d. 20. marts input til   **”Visioner, ønsker og ideer til det kommende menighedsråd”,** som kan præsenteres på orienteringsmødet. | Formanden indledte punktet og Inga Hedegaard præsenterede punktets problemstilling og spørgsmål.  For det første nævnes de to vigtige datoer for menighedsrådsvalget nemlig orienteringsmødet d. 14. maj og selve valgforsamlingen d. 17. september. Alle bedes sætte disse datoer i kalenderen, og alle opfordres til at opfordre alle med interesse for Folkekirken at reservere disse to datoer.  Herefter blev program for orienteringsmødet gennemgået.  Hvad er visioner, ønsker og ideer til det kommende menighedsråd?  Spørgsmålet blev drøftet og drøftelsen tages med i valgudvalgets arbejde. |
|  | 19.20 – 20.00 |  |
| **3** | **Regnskab 2023**  CVR-nr. 36280212, afleveret d. 07-03-2024 09:16  (Se bilag 1)  Formanden indleder punktet og administrationschefen præsenterer regnskabet for 2023.  Regnskab 2023 har været behandlet i forretningsudvalget, som indstiller regnskabet til godkendelse i rådet.  Det indstilles: at regnskabet behandles og godkendes.  \_\_\_\_\_\_\_\_\_\_\_\_\_\_\_  I tilknytning til behandlingen af regnskabet ønskes der taget stilling til at afholde enkelte udgifter, som det ikke skønnes hensigtsmæssigt at udskyde til 2025. Behovet er til stede ved hver af de tre kirker.  1) Der er i Sct. Nicolai Kirke behov for at indkøbe div. møbler mv. i forbindelse med tilbageflytning til kirken. Det endelige beløb anslås til 50.000 kr.  2) Ifm. opjusteringen af lydsystemer i sognets kirker og kapel udestår Sct. Jørgens kirke, som har et meget gammelt og ikke tidssvarende lydsystem. Det er ønsket at få udskiftet lydsystemet allerede i år, idet det gamle ikke er tidssvarende og understøtter ikke aktiviteterne i kirken optimalt.  Pris for nyt lydsystem er ca. 100.000 kr.  3) Endelig er det ønsket i Høj Kolstrup allerede nu at kunne indkøbe et godt klaver til den nye konfirmandstue. Prisen for det ønskede Schimmelklaver er 77.000 kr. | Formanden indledte punktet og Regnskab 2023 blev præsenteret og godkendt.  Videre blev det besluttet at give tilladelse til afholdelse af de foreslåede ekstra udgifter ved de tre kirker. |
|  | 20.00 – 20.10 |  |
| **4** | **Finansiering af underskud i regnskab for byggeprojektet ”3. fase af kirkebyggeriet i Høje Kolstrup”.**  Der er bevilget og hjemtaget stiftslån til projektet ”Udvidelsen af 3. fase af kirkebyggeriet i Høje Kolstrup” på samlet 5.246.305 kr.  Endeligt regnskab for projektet beløber sig til 5.783.759 kr. og udviser således et projektunderskud på samlet 537.454 kr.  Projektet har været drøftet i forretningsudvalget som indstiller til godkendelse i rådet, at sognet ansøger provstiudvalget om tilladelse til at dække projektunderskuddet med bundne frie midler allokerede til div. projekter.  **Det indstilles,** at sagen drøftes, og at der tages stilling til forretningsudvalgets indstilling. | Formanden indledte punktet, og det blev besluttet at søge Provstiudvalget om tilladelse til at afholde den manglende projektudgift af sognets frie bundne midler. |
|  | 20.10 – 20.20 |  |
| **5** | **Behandling af vedtægt for Skole-kirke Syd**  I forbindelse med videreførelse af Skole-kirke arbejdet på tværs af Sønderborg og Aabenraa provstier, ønskes arbejdet bredere folkekirkeligt og organisatorisk funderet. Denne bredere fundering er udtrykt i ”Vedtægt for Skole-kirke-samarbejde i Aabenraa og Sønderborg Provstier 2024”.  **Det indstilles** at rådet drøfter og tager stilling til indgåelse i ”Vedtægt for Skole-kirke-samarbejde i Aabenraa og Sønderborg Provstier 2024”. | Formanden indledte punktet som drøftedes.  Det blev besluttet at indgå i vedtægt for Skole-kirke syd. |
|  | 20.20 – 20.40 |  |
| **6** | **Kor- og sangskole**  Thomas Bach Madsen har tidligere medvirket ved et rådsmøde, hvor han præsenterede sine ideer for etablering af et drengekor i Aabenraa.  Efter denne første præsentation og drøftelse er ideen udviklet yderligere og tanken om etablering af en sangskole, som knytter sig til sognets to eksisterende børne og ungdomskor samt til et evt. fremtidigt drengekor, er modnet.  Bilag 5 præsenterer tankerne herfor.  Der er i tilknytning til indholdsdelen tanker om at søge ekstern del-finansiering af projektet samt at søge projektet delvist knyttet til Aabenraa Musikskole. Videre har der været kontakt til kommunens kultur- og fritidsforvaltning, og det søges afdækket, hvordan og i hvilken udstrækning et eventuelt sangskoleinitiativ kunne være en del af kommunens strategiske satsning på 2025 som musikkens år.  **Det indstilles,** at Thomas Bachs idepapir drøftes og kvalificeres samt at rådet giver en strømpil ift. det videre arbejde. | Formanden indledte punktet og Thomas Bach redegjorde for Kor- og sangskoleprojektet, som drøftedes grundigt.  Det var stor opbakning til at gå videre med projektet. |
|  | 20.40 – 20.55 |  |
| **7** | **Forslag om ny ordning for Højmessekoret ved Sct. Nicolai Kirke.**  Indførelse af nye regler for, hvornår vi som arbejdsgiver er forpligtet til at ansætte på faste kontraktvilkår, samt et skønnet behov for at have lidt fastere aftaler med vore korister, er baggrunden for en gentænkning af ordningen for Højmessekoret.  Vi har i en årrække haft en ordning, hvor sognets semiprofessionelle korister i højmessekoret honoreres pr. tjeneste eller prøve, og hvor den enkelte korist har kunnet tilmelde sig opgaver, ift. hvordan det harmonerer med privatlivet.  Denne ordning har fungeret i en årrække. Den er dog også potentielt i konflikt med nye regler om, at medarbejder med mere end 3 timer ugentligt i snit over en måned skal kontraktansættes.  Videre har det ind imellem givet korleder en del løbende administration, og i enkelte tilfælde har det været en udfordring at stille et firstemmigt kor til kirkens højtider.  Det foreslås derfor, at sognet arbejder imod en model, hvor højmessekoret kontraktansættes efter modellen skitseret i bilag 6. Videre lægger modellen op til, at det etableres et tættere samarbejde imellem de semiprofessionelle korister og Cantoriets korister, til glæde for begge parter.  **Det indstilles,** at sagen drøftes, og der tages stilling til forslag om ændret ordning for højmessekoret. | Formanden indledte punktet som Thomas Bach uddybede.  Det blev besluttet at overgå til kontraktansættelser efter den beskrevne model. Thomas og administrationschef konkretiserer og implementerer modellen. |
|  | 20.55 – 21.00 |  |
| **8** | **Godkendelse af plan for præsteansættelse**  Bilag eftersendt. | Formanden indledte og præsenterede punktet.  Der blev udtrykt stor tillid til, at Kisten Sønderby leder indstillingsmødet. Rådet ønsker mødet afholdt med Kirsten d. 30. september.  Videre ønskes opslagsperioden fremskyndet en uge, så der er længere tid til at læse ansøgningerne inden biskoppens orienteringsmøde. |
|  |  |  |
| **9** | **Eventuelt** | Kirsten Christensen takkede for en dejlig Frivillighedsfest.  Morten videregav Karen Brandes tak for den smukke buket fra menighedsrådet ifm. Karens 60-års Fødselsdag.  Jakob Hansen inviterer rådsmedlemmerne til en lille andagt fredag kl. 10.00 i Sct. Nicolai Kirke. Der er adgang for offentligheden ved andagten.  Andagten afholdes af Jakob Hansen og praktikant, Mads Bjørn Ibsen Todsen.  Elisabeth Loft opfordrer rådsmedlemmerne til at bakke op med deltagelse i arbejdet ifm. den årlige frivillighedsfest.  Jørgen Jørgensen inviterer til påskemåltid skærtorsdag kl. 17.  Man tilmelder sig på Folkekirken Aabenraa DK.  Deltagelse i næste års DHL staffet d. 28. august drøftes på næste møde. |